ΣΧΟΛΙΚΗ ΕΠΙΤΡΟΠΗ ΣΧΟΛΙΚΩΝ ΜΟΝΑΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΛΕΒΑΔΕΩΝ

Fax: 


22613-50811
ΑΝΑΚΟΙΝΩΣΗ
Για την πρόσληψη 2 καθαριστών/καθαριστριών µε σύµβαση µίσθωσης έργου ορισμένου χρόνου μέσω Ι.ΝΕ.ΔΙ.ΒΙ.Μ., για την κάλυψη των αναγκών καθαριότητας των σχολικών μονάδων Β/θµιας Εκπαίδευσης για τη σχολική χρονιά 2016 - 2017»
Η Πρόεδρος του Ν.Π.Δ.Δ. «ΣΧΟΛΙΚΗ ΕΠΙΤΡΟΠΗ ΣΧΟΛΙΚΩΝ ΜΟΝΑΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ∆ΗΜΟΥ ΛΕΒΑΔΕΩΝ» κ. Κοσκοβόλη Αικατερίνη, λαµβάνοντας υπόψη:
1. την αρ. πρωτ. 606/395/32494 εγκύκλιο του ΙΝΕΔΙΒΙΜ με θέμα «Καθαρισμός σχολικών μονάδων 2016-2017»
2. την υπ’ αριθµ.13/2016 Απόφαση της Σχολ. Επιτρ. Β/θµιας Εκπαίδευσης.
3. την άμεση και επιτακτική ανάγκη καθαρισμού των σχολικών μονάδων, καθώς η σχολική χρονιά ξεκίνησε την Δευτέρα 12 Σεπτεμβρίου 2016, µε τα σχολεία να µην έχουν το αναγκαίο προσωπικό καθαριότητας,
Ανακοινώνει
την πρόσληψη με σύμβαση μίσθωσης έργου ορισμένου χρόνου, συνολικά 2 καθαριστών / καθαριστριών για την κάλυψη των αναγκών καθαριότητας των παρακάτω σχολικών μονάδων:
Α. ΔΗΜΟΤΙΚΗ ΕΝΟΤΗΤΑ ΛΕΒΑΔΕΩΝ
1. ΕΣΠΕΡΙΝΟ ΓΥΜΝΑΣΙΟ & Λ.Τ ΛΙΒΑΔΕΙΑΣ
Β. ΤΟΠΙΚΗ ΕΝΟΤΗΤΑ ΧΑΙΡΩΝΕΙΑΣ
1. ΕΡΓΑΣΤΗΡΙΟ ΕΙΔΙΚΗΣ ΕΠΑΓΓΕΛΜΑΤΙΚΗΣ ΕΚΠΑΙΔΕΥΣΗΣ ΚΑΙ ΚΑΤΑΡΤΙΣΗΣ ΛΙΒΑΔΕΙΑΣ (Ε.Ε.Ε.Ε.Κ)
Α. ΓΕΝΙΚΑ ΠΡΟΣΟΝΤΑ ΠΡΟΣΛΗΨΗΣ
1. Οι υποψήφιοι πρέπει να έχουν ηλικία από 18 έως 65 ετών.

2. Να έχουν την υγεία και τη φυσική καταλληλότητα που τους επιτρέπει την εκτέλεση των καθηκόντων της θέσεως που επιλέγουν.

3. Να μην έχουν κώλυμα κατά το άρθρο 8 του Υπαλληλικού Κώδικα (καταδίκη, υποδικία, δικαστική συμπαράσταση).

4. Να είναι άνεργοι.

5. Να είναι δημότες Λεβαδέων. (Αφορά την θέση καθαρίστριας του ΕΣΠΕΡΙΝΟΥ ΓΥΜΝΑΣΙΟΥ & Λ.Τ ΛΙΒΑΔΕΙΑΣ).

6. Να είναι δημότες της Τοπικής Κοινότητας Χαιρώνειας. (Αφόρα την θέση καθαρίστριας του Ε.Ε.Ε.Ε.Κ στη Χαιρώνεια). 

Β. ΥΠΟΒΟΛΗ ΔΙΚΑΙΟΛΟΓΗΤΙΚΩΝ
1. Έγγραφη αίτηση µε πλήρη στοιχεία του αιτούντος.

2. Υπεύθυνη δήλωση ότι δεν έχει συνάψει οποιασδήποτε μορφής σύµβαση µε άλλη σχολική μονάδα.

3. Φωτοτυπία των δύο όψεων του δελτίου αστυνοµικής ταυτότητας ή διαβατηρίου µε άδεια παραμονής.

4. Πιστοποιητικό οικογενειακής κατάστασης.

5. Βεβαίωση εντοπιότητας.

6. Οι γονείς και τα τέκνα μονογονεϊκών οικογενειών να προσκομίσουν δικαιολογητικά απόδειξης της ιδιότητας τους, ανάλογα με την κατηγορία στην οποία ανήκουν.

7. Φωτοτυπία τελευταίου εκκαθαριστικού εφορίας.

8. Φωτοτυπία κάρτας ανεργίας.
Γ. ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ
Οι ενδιαφερόµενοι µπορούν να καταθέσουν τις αιτήσεις τους, συνοδευόμενες από όλα τα απαραίτητα δικαιολογητικά, από την Τετάρτη 21 Σεπτεμβρίου 2016 µέχρι και την Δευτέρα 26 Σεπτεµβρίου 2016 (μέχρι το πέρας του ωραρίου), στον 4ο όροφο του ∆ηµοτικού Καταστήµατος Λεβαδέων (Σοφοκλέους 15) Κα Πούλου Μαρία.
Δ. ΔΙΑΡΚΕΙΑ ΣΥΜΒΑΣΗΣ ΕΡΓΟΥ
Η χρονική διάρκεια των συμβάσεων θα είναι δέκα (10) μήνες, από 01/09/2016 έως 30/06/2017.

ΕΠΙΣΗΜΑΝΣΗ: 1) Πρώτο µέληµα της Σχολικής Επιτροπής είναι η καλύτερη δυνατή εξυπηρέτηση των σχολικών µονάδων. Γνωστοποιούμε ότι η Σχολική Επιτροπή θα λάβει υπόψη οικονομικά, κοινωνικά και οικογενειακά κριτήρια.

H ΠΡΟΕΔΡΟΣ ΣΧΟΛΙΚΗΣ ΕΠΙΤΡΟΠΗΣ ΣΧΟΛΙΚΩΝ ΜΟΝΑΔΩΝ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ ΔΗΜΟΥ ΛΕΒΑΔΕΩΝ
              ΚΟΣΚΟΒΟΛΗ ΑΙΚΑΤΕΡΙΝΗ
